Gee jy ‘n dummy, gebruik die kinders nie jou vir comfort nie, maar jou plastiek plaasvervanger en word hulle emosioneel verwyderd, maar as jy dit nie gee nie dan suig hulle duim en sal hulle tandjies so skeef en regop uit hul mondjies groei en kan mense jou nie sommer maklik help om na hulle te kyk nie.
(Ek gee maar net dummy omdat ek nie ‘n ander uitkoms gesien het met twee nie… dis net eenvoudig makliker.) Sit jy jou baba in ‘n kot gaan jy hulle verewig vernietig want hulle is alleen en niemand is daar vir hulle nie, maar as jy ‘n familie bed het (co-sleeping) sal hulle te afhanklik raak van jou en jy en jou man nooit weer tyd alleen hê in die bed nie. (Ek het besef nie een van daardie is waar nie so ek doen ‘n kombinasie tussen die twee.)